Virallinen lehti nro C 060 , 25/02/1998 s. 0066



KIRJALLINEN KYSYMYS E-1911/97 esittäjä(t): Amedeo Amadeo (NI) - komissiolle (4. kesäkuuta 1997) Aihe: XXV kilpailupolitiikkaa koskeva kertomus Viitaten asiakirjoihin ¨XXV kilpailupolitiikkaa koskeva kertomus (1995)¨ (KOM(96)0126 lopullinen) ja ¨Luonnos komission tiedonannoksi komission ja jäsenvaltioiden kilpailuviranomaisten välisestä yhteistyöstä Euroopan yhteisön perustamissopimuksen 85 ja 86 artiklan soveltamisalaan kuuluvien asioiden käsittelyssä¨ ((EYVL C 262, 10.9.1996, s. 5. )), asetuksen 4064/89 ((EYVL L 395, 30.12.1989, s. 1. ))tarkistaminen on tullut varsinaiseen suunnitteluvaiheeseen. Pidettäessä alennettuja rajoja ensisijaisina ei kuitenkaan suljeta pois sitä, että voitaisiin arvioida myönteisesti ¨moniosaisiin¨ ilmoituksiin liittyviä mahdollisia vaihtoehtoja. ¨Rajoihin¨ liittyvän ongelman lisäksi asetuksen 4064/89 tarkistamisessa eteen tulee yhteisiin ¨täysivaltaisina yrityksinä¨ pidettäviin yrityksiin liittyvä ongelma. Tämän osalta komissiolta pyydetään mahdollisimman suurta selvyyttä vahingollisten epätarkkuuksien ja syrjinnän välttämiseksi. Olisi myös korostettava sitä, että tarvitaan asianmukaista ratkaisua myös muiden yhteisten yritysten osalta, jotka eivät ole ¨täysivaltaisia¨ vaan ¨rakenteellisia¨. Komission jäsenen Karel Van Miertin komission puolesta antama vastaus (23. kesäkuuta 1997) Komissio katsoo, että ehdotus neuvoston asetukseksi (EY) yrityskeskittymien valvonnasta 21 päivänä joulukuuta 1989 annetun neuvoston asetuksen (ETY) N:o 4064/89 muuttamisesta ((EYVL C 350, 21.11.1996, KOM(96) 313, lopullinen )) parantaa olennaisesti yhteisyritysten kohtelua. Ehdotuksen mukaan kaikkia ¨täysivaltaisia¨ yhteisyrityksiä - eli sellaisia yhteisyrityksiä, jotka hoitavat pysyvästi kaiken itsenäiselle taloudelliselle yksikölle kuuluvan toiminnan - jotka vastaavat yhteisön toimivallan määrittäviä raja-arvoja, analysoidaan tästä lähtien yrityskeskittymiä koskevan asetuksen mukaan ja noudattaen siinä määriteltyjä menettelyjä ja määräaikoja. Tähän analyysiin kuuluu tarvittaessa emoyhtiöiden välisen koordinoinnin arviointi EY:n perustamissopimuksen 85 artiklan 1 ja 3 kohdan arviointiperusteiden mukaisesti. Tämä lähestymistapa sai parlamentin nimenomaisen tuen 13. marraskuuta 1996 ((Ks. Yrityskeskittymien valvonnasta 21 päivänä joulukuuta 1989 annetun neuvoston asetuksen (ETY) N:o 4064/89 muuttamisesta tehtyä ehdotusta neuvoston asetukseksi (EYVL N:o C 362, 2.12.1996) koskevan parlamentin lausunnon sisältävä lainsäädäntöpäätöslauselma ja yrityskeskittymien valvontaa koskeva päätöslauselma: Komission vihreä kirja sulautuma-asetuksen tarkistamisesta (EYVL N:o C 362, 2.12.1996) )) ja siitä päästiin poliittiseen sopimukseen neuvostossa 24. huhtikuuta 1997. Yritysten oikeusvarmuuden lisäämiseksi suunnitelmissa on lisäksi selventää komission julistuksella sellaisten ¨täysivaltaisten¨ yhteisyritysten asemaa, jotka eivät vastaa yhteisön toimivallan määrittäviä raja-arvoja, ja käsitellä ¨täysivaltaisten¨ ja muiden yritysten välistä eroa laatimalla uudelleen yrityskeskittymien valvonnasta annetulla neuvoston asetuksella (ETY) N:o 4064/89 ((EYVL C 385, 31.12.1994. )) säädettyä keskittyvien ja yhteistoiminnallisten yhteisyritysten määritelmää koskeva tiedonanto.